Gema JUMAT, 16 SEPTEMBER 2016
Oleh : Nurjannah Usman
Assalamualaikum warahmatullah
Saleum keu ayah seureuta saudara
Saleum keu rakan duem hamba Allah
Beu meutuah tanyoe saudara
Bak uroe raya tanyoe ziarah
Kuburan ayah seureuta poma
Nasyit nyang mantong na poma ngoen ayah
Jak wo beubagah lake meu’ah dosa
Dosa neu ampon tanyoe han gundah
Restu meutamah dari ayahanda
Tacom ngoen teuot ampon meutamah
Poma ngoen ayah seunang leumpah na
Jak bak saudara wareeh meutuah
Jaroe ta mumat tameu’ah dausa
Wareeh ngoen taulan seunang meuleumpah
Hana le sosah bak Idul Adha
Tatamah lom kunjong bak guree di dayah
Jaroe tamumat tacom beu sigra
Takzim keu guree geu bri ijazah
Takzim ke nambah merumpok harta
Kadang na tutoe nyang leupah-leupah
Na kadang salah watee meu cakra
Jinoe geutanyoe saling peumeu’ah
Bek na meu salah bak Idul Adha
Raya that pahala rakan meutuah
Meuah-peumeuah bak uroe raya
Tambah lom qurben harta meutamah
Kendaraan kubah keu Yaumil Masya
Meumada oh no lon sambong kisah
Panton loen kubah keu Idul Adha
Nyang penteng rakan saleng peu meuah
Pahala meutamah hudep sejahtra
Neuhen, 15 September 2016
ind_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn sun_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn deu_Latn